हालांकि इस घटना को काफी वक्त बीत चुका था, इसलिए उनको याद नहीं था कि उन्होंने उन लड़कों को कैसे डांटा था। तभी उनको याद आया कि शायद वो मार्शल आर्ट की छात्रा थीं और उनको हर पंच के साथ एक आवाज निकालनी होती थी। वो करीब 8 महीने से इसकी ट्रेनिंग ले रहीं थी। इसके बाद इशिता ने फैसला लिया कि वो लड़कियों को मार्शल आर्ट सिखाएंगीं। इशिता का मानना है कि रेप और छेड़खानी के पीछे एक बहुत बड़ा कारण समाज में अशिक्षा और लड़कियों के साथ उनके अभिभावकों का जागरूक ना होना है। तब उन्होने मुंबई में ‘लाइफ इंस्टीट्यूट ऑफ ताईचे, मार्शल आर्ट एंड हिलिंग रिसर्च सेंटर’ चलाने वाले अलेक्जेंडर फर्नांडीस के सामने अपना आइडिया रखा, जिसे उन्होंने काफी पसंद किया और वो इशिता की इस मुहिम का साथ देने को तैयार हो गये। अलेक्जेंडर फर्नांडीस की सिर्फ यही एक पहचान नहीं है बल्कि वो अनेक प्रतियोगिताओं में देश का प्रतिनिधित्व भी कर चुके हैं।